Meie nõuame, et riigivolikogu  otsustaks liita Eesti Nõukogude Sotsialistlikkude Vabariikide Liiduga, kuulutaks riigi ja rahva omanduseks suurtööstused ning pangad, teeks lõpu maaga spekuleerimisele, kindlustaks maa kasutamist ainult töötavale talurahvale, varustaks väiketalupidajad ja maatamehi maaga, võõrandaks selleks meie suurmajapidamisi, kergendaks otsustavalt töötava rahva võlakoormat. Seda nõuame meie oma saadikutelt riigivolikogus. Niisugune on Eesti töötava rahva kindel tahe. Edasi uuele ja õnnelikule elule. Elagu Eesti Nõukogude  Sotsialistlik Vabariik! Elagu NSVL!" (Kestvad kiiduavaldused ja hurraa-hüüded).